Kautar Berrouba i Elsa Blasco, de l’IES Vicent Andrés Estellés, finalistes del concurs “Le football, une école de la vie”
2025-07-24

L’IES Vicent Andrés Estellés de Burjassot està aquests dies d’enhorabona ja que, dues de les seues alumnes, Kautar Berrouba , de primer de Batxillerat i Elsa Blasco, de segon de Batxillerat, han tingut l’oportunitat d’assistir aquest mes, en qualitat de finalistes, a la cerimònia de lliurament de premis del concurs organitzat per l’Institut Français d’Espagne.

El concurs “Le football, una école de la vie”, celebrat amb motiu de la commemoració del 60 aniversari del premi Nobel a Albert Camus pretenia acostar l’obra d’aquest autor, lligat a Espanya en els seus orígens, a l’alumnat, al temps de sensibilitzar-los en referència als beneficis de l’esport a partir d’una cita inspiradora del mateix Camus, “Vraiment, li peu de morale que je sais, je l’ai appris sur les terrains de football et les scènes de théâtre qui resteront mes vraies universités” (“la poca moralitat que conec, l’he après sobre els camps de futbol i els escenaris teatrals que seguiran sent les meues vertaderes universitats“). Els participants van elaborar un vídeo de no més de 2 minuts per a il·lustrar la cita.

Dirigit als centres escolars d’Espanya i Portugal, el concurs ha comptat amb la participació de 600 alumnes de deu comunitats autònomes que han remès més de 60 vídeos, d’entre els quals el de les alumnes de l’IES de Burjassot ha sigut seleccionat i, per aquest motiu, han sigut convidades a la cerimònia de lliurament dels premis a Madrid, en presència de l’ambaixador de França a Espanya, Yves Saint-Geours, i del director de l’Institut Français d’Espagne, Nivolas Kassianides.

Tal com han assenyalat des del centre, “aquesta oportunitat va valdre el premi de posar en valor la seua creativitat i veure el treball reconegut, suposant, a més, un impuls per a la participació en futures convocatòries d’aquest o altres certàmens“.